Page:Welsh Medieval Law.djvu/134

 Poꝛthaỽꝛ ageıff y tır yn ryd. Yny kaſ- tell trachefyn y doꝛ ybyd y ty. ae ym- boꝛth ageıff oꝛ llys. Pꝛen ageıff o pop pỽn kynut adel trỽy ypoꝛth. aphꝛen heuyt o pop benneıt. nyt amgen pꝛen allo y tyn- nu ae vn llaỽ heb leſteır ar gerdet ymeırch neu yr ychen. achyny allo tynnu vn pꝛen: pꝛen eıſſoes ageıff. ac nyt mỽyhaf. Oꝛ ı̣ moch pꝛeıdín adel yr poꝛth: hỽch ageıff y poꝛthaỽa. ac ny byd mỽy noc ygallo ae vn llaỽ ydꝛychafel herwyd ygỽꝛych mal na bo ıs y thraet no phen y lín. Oꝛ anreıth warthec adel yr poꝛth oꝛ byd eıdon ṃọ kota erní. y poꝛthaỽꝛ ae keıff. ar eıdon dıwethaf. adel yr poꝛth: ef heuyt ae keıff. ar cledyf bıſweıl arefyr oꝛ gỽarthec alather yny ge- gín. Pedeır keínhaỽc ageıff o pop karchar aỽꝛ agarcharer gan ıaỽn yn y llys. Eıt yỽ bot ygỽylyỽꝛ yn vonhedıc gỽlat. kanyſ ıdaỽ yd ymdıredır oꝛ bꝛenhín. y uỽyt ageıff yn waſtat yny llys. ac ony byd y bꝛenhín yny llys: yn gyntaf gỽedy ymaer y keıff ef yịſeıc. pop boꝛe y keıff ef toꝛth ae henllyn yny uoꝛeuỽyt. aſcỽꝛn y dyníen ageıff o pop eıdon alather yny gegín.